OKRESNÁ PROKURATÚRA BRATISLAVA III 
Vajnorská 47, 832 77 Bratislava 3

Číslo: 4 Pv 827/14/1103	Bratislava III 08.03.2016 
EEČ: 2-10-51-2016

U Z N E S E N I E

Trestná vec:	obv. XXXXX 
Trestný čin:	Prečin Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
povolanie: evidenčný pracovník diagnostického oddelenia
väzba: nie 
ktorá je trestne stíhaná pre trestný čin:
- Prečin Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX III zo dňa 8.3.2016 spisová značka 4 Pv 827/14/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 08.10.2014 v čase o 16.01 hod. v Bratislave na Račianskej ulici č. 44 vzala z bankomatu Slovenskej sporiteľne nachádzajúceho sa v budove Figara (XXXXX, a. s.) finančnú hotovosť vo výške 400,- €, ktorú tam poškodená zabudla, pričom túto skutočnosť neoznámila na polícii ani na niektorej z pobočiek Slovenskej sporiteľne a. s., čím poškodenej XXXXX, nar. XXXXX, trvale bytom XXXXX, XXXXX spôsobila škodu vo výške 400,- €, 

Uznesením prokurátora Okresnej prokuratúry XXXXX III zo dňa 8.3.2016, spisová značka 4 Pv 827/14/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
 Uznesením prokurátora Okresnej prokuratúry XXXXX III zo dňa 20.01.2015, sp. zn. 4 Pv 827/14/1103- 5   bolo podľa § 216 odsek 1 Trestného poriadku podmienečne zastavené trestné stíhanie proti obvinenej XXXXX pre prečin zatajenie veci podľa § 236 odsek 1 Trestného zákona, pričom obvinenej bola určená skúšobná doba v trvaní 12 (dvanásť) mesiacov, ktorá začala plynúť právoplatnosťou tohto uznesenia dňom 31.01.2015.

     	 Po uplynutí skúšobnej doby bola na obvinenú XXXXX vyžiadaná správa o povesti a správaní sa obvinenej, vyžiadaný výpis z Ústrednej evidencie priestupkov, a zároveň bol zadovážený odpis z registra trestov a bolo zistené, že obvinená sa v skúšobnej dobe podmienečného zastavenia trestného stíhania, teda od 31.01.2015 do 31.01.2016 nedopustila ďalšej trestnej činnosti. Zo správy o povesti vyplýva, že obvinená nemá žiadne záznamy v evidencii priestupkov a v mestskej časti, v ktorej býva, neevidujú s jej osobou žiadne podnety alebo sťažnosti. Zároveň nebolo voči nej podmienečne zastavené trestné stíhanie iným prokurátorom. Z výpisu z evidencie priestupkov vyplýva, že obvinená nebola v sledovanom období postihnutá za spáchanie priestupku.

Vzhľadom na obsah vyžiadaných správ som rozhodol tak, ako je uvedené vo výrokovej časti tohto uznesenia.   
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Branislav Delej
prokurátor